Id-Deċiżjoni tal-Kunsill
ta' l-14 ta' Mejju 1996 dwar il-konklużjoni tal-Ftehim ta' Koperazzjoni bejn il-Komunità Ewropea u r-Repubblika Soċjalista tal-Vietnam
(96/351/KE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabilixxi il-Komunitajiet Ewropej, speċjalment l-Artikolu 113 u130y,flimkien ma' l-ewwel sentenza ta' l-Artikolu 228(2), tiegħu;
Wara li kkunsidra l-proposta mill-Kummissjoni [1],
Wara li kkunsidra l-opinjoni tal-Parlament Ewropew [2],
Billi, skond l-Artikolu 130u tat-Trattat,il-politika tal-Komunità fl-isfera tal-koperazzjoni għall-iżvilupp għandha tistimola l-iżvillup ekonomiku soċjali sostenibbli tal-pajjiżi li qed jiżviluppaw,l-integrazzjoni gradwali u bla tfixkil tagħhom, fl-ekonomija dinjija u l-kampanja kontra l-povertà f'dawn il-pajjiżi;
Billi, biex jintlaħqu l-għanijiet tagħha fl-isfera tar-relazzjonijiet esterni l-Komunità għandha tapprova il-Ftehim ta' Koperazzjoni bejn il-Komunità Ewropea u r-Repubblika Soċjalista tal-Vietnam,
IDDEĊIEDA DAN LI ĠEJ:
Artikolu 1
Il-Ftehim ta' Koperazzjoni bejn il-Komunità Ewropea u r-Repubblika Soċjalista' tal-Vietnam huwa hawnhekk approvat f'isem il-Komunità.
It-test ta' dan il-Ftehim huwa mehmuż ma' din id-deċiżjoni.
Artikolu 2
Il-President tal-Kunsill għandu jagħti n-notifika prevista fl-Artikolu 20 ta' dan il-Ftehim f'isem il-Komunità.
Artikolu 3
Il-Kummissjoni,megħjuna mir-rapreżentanti ta' l-Istati Membri għandha tirrapreżenta l-Komunità fil-Kommissjoni Konġunta' prevista fl-Artikolu 14 tal-Ftehim.
Artikolu 4
Din id-Deċizjoni għandha tiġi pubblikata fil-Ġurnal Uffiċjali tal-Komunitajiet Ewropej.
Magħmula fi Brussel, 14 ta' Mejju 1996.